Pius XII

[thumb|Papa [Pius XI et ad dextram tunc cardinalis Eugenius Pacelli, postea papa Pius XII]]
Venerabilis **Pius XII** (nobili genere natus *Eugenius Maria Iosephus Ioannes Pacelli*, filius Philippi Pacelli, die 2 Martii 1876 Romae; obiit die 9 Octobris 1958), papa Catholicus et episcopus Romanus, Ecclesiae Catholicae praefuit prope viginti annos, a die 2 Martii 1939 usque ad mortem. Anno 1990 Servus Dei a Ioanne Paulo II promulgatus est. Anno 2009 Venerabilis a Benedicto XVI promulgatus est. Apostolica sententia eius erat: *Opus iustitiae pax*

## Vita ecclesiastica 
Eugenius Pacelli, filius gentis nobilis, anno 1899 sacerdos ordinatus est. Anno 1917 nuntius apostolicus in Bavaria et anno 8 Iunii 1925 nuntius apostolicus pro tota Germania creatus est. Monaci Paschalinam Lehnert cognovit, quae scribae a secretis munere pro eodem Eugenio Pacelli functa est usque ad huius mortem. Anno 1929 a Pio XI cardinalis creatus, Romam is translatus est, ubi in curia a die 7 Februarii 1930 secretarius status laboravit.

## Papa 
[thumb|Papa Pius XII iuxta monsignor Ioannis Montini, postea papa [Paulus VI]]
Die 2 Martii anno 1939 a collegio sancto in scrutinio tertio papa electus est. Sibi nomen Pium XII imposuit. 

Anno pontificatus primo, die 1 Septembris, secundum bellum mundanum coepit. Post mortem eius (ab anno 1963) multi Pium XII Papam de sceleribus Germanorum tacuisse obiecerunt, sed etiam Iudaeos exagitatos adiuverat. Dicitur quoque, ad maiora mala vitanda, tacere illo tempore melius fuisse quam reclamare; Bataviae autem reclamatio ecclesiae etiam damno fuit.

Anno 1949 Pius XII hominibus, qui ad sententias communismi accesserant, sacra interdixit.

Kalendis Novembris anni 1950 Pius XII dogma Adsumptionis Mariae, Matris Iesu, constitutione apostolica *Munificentissimus Deus* proclamavit. Eodem anno sancto, post investigationes archaeologicas, nuntiavit urbi et orbi sub altario basilicae Vaticanae sepulcrum Petri Apostoli repertum esse.

Cognomen eius erat "Pastor Angelicus" et saepius "Doctor Universalis", quia scripsit de maxime variis rebus. Nullus alius auctor saepius citatus est in Concilii Vaticani II documentis.

Sepultus est proxime selpulcro Sancti Petri Apostoli, in Speluncis Vaticanis, prope sacellum "ad caput" dictum.

### Encyclicae epistulae 
Pius XII multas encyclicas epistulas scripsit:

* Ad apostolorum principis (29 Iunii 1958) 
* Ad caeli Reginam (11 Octobris 1954) 
* Ad sinarum gentem (7 Octobris 1954) 
* Anni sacri (12 Martii 1950) 
* Auspicia quaedam (1° Maii 1948) 
* Communium interpretes dolorum (15 Aprilis 1945) 
* Datis nuperrime (5 Novembris 1956) 
* Deiparae Virginis Mariae (1° Maii 1946) 
* Divino Afflante Spiritu (30 Septembris 1943) 
* Doctor Mellifluus (24 Maii 1953) 
* Ecclesiae fastos (5 Iunii 1954) 
* Evangelii Praecones (2 Iunii 1951) 
* Fidei Donum (21 Aprilis 1957)
* Fulgens Corona (8 Septembris 1953) 
* Fulgens Radiatur (21 Martii 1947) 
* Haurietis aquas (15 Maii 1956)
* Humani generis (12 Augusti 1950) 
* Ingruentium malorum (15 Septembris 1951) 
* In multiplicibus curis (24 Octobris 1948) 
* Invicti athletae Christi (16 Maii 1957) 
* Laetamur admodum (1 Novembris 1956) 
* Le Pèlerinage de Lourdes (2 Iulii 1957) 
* Luctuosissimi eventus (28 Octobris 1956) 
* Mediator Dei (20 Novembris 1947) 
* Meminisse iuvat (14 Iulii 1958) 
* Mirabile illud (6 Decembris 1950) 
* Miranda prorsus (8 Septembris 1957) 
* Musicae Sacrae Disciplina (25 Decembris 1955) 
* Mystici Corporis Christi (29 Iunii 1943) 
* Optatissima pax (18 Decembris 1947) 
* Orientales omnes ecclesias (23 Decembris 1945) 
* Orientales ecclesias (15 Decembris 1952)
* Orientalis Ecclesiae (9 Aprilis 1944) 
* Quemadmodum (6 Ianuarii 1946) 
* Redemptoris Nostri Cruciatus (15 Aprilis 1949) 
* Sacra virginitas (25 Martii 1954) 
* Saeculo Exeunte Octavo (13 Iunii 1940) 
* Sempiternus Rex Christus (8 Septembris 1951) 
* Sertum Laetitiae (1° Novembris 1939) 
* Summi maeroris (19 Iulii 1950) 
* Summi Pontificatus (20 Octobris 1939)

## Bibliographia 
* Ciampa, Lionhardus. 2007. *Pope Pius XII: A Dialogue.* AuthorHouse. ISBN 978-1-4259-7766-5.

## Pelliculae 
* 2010 - * Under the Roman Sky *

## Nexus externi 
* Critical Online Edition of the Nuncial Reports of Eugenio Pacelli (1917–1929)
* Pellicula Youtube de electione papae Pii XII Italice 
* Pelliculae Italiane in Filmotheca Vaticana (fine pagina, pelliculae 3 et 4)
* 
* De Pio XII in situ publico Sanctae Sedis
* Opera omnia in diversis sermonibus

Categoria:Nati 1876
Categoria:Mortui 1958
Categoria:Alumni Studii Urbis
Categoria:Alumni apud Gregorianam
Categoria:Episcopi titulares Ecclesiae Catholicae
Categoria:Nuntii Apostolici
Categoria:Secundum bellum mundanum
!
Categoria:Papae
Categoria:Camerarii Camerae Apostolicae